በዛሬው የመጀመሪያ ምንባብ ላይ ቅዱስ ሐዋሪያ ጳውሎስ ለጣዖት የተሠዋ ሥጋን በተመለከተ ሲናገር እንሰማለን። በዚያን ወቅት አረማዊያን ለጣዖቶቻቸው ሥጋን በመስዋዕትነት ካቀረቡ ቡኃላ የተረፈውን ሥጋ የጣዖቱ ካህናት፣ መስዋዕት አቅራቢውና ከእርሱ ጋር የነበሩ ሰዎች ይበሉታል ወይም ደግሞ ወደ ገበያ አውጥተው ይሸጡት ስለነበረ አንድ አንድ ክርስቲያኖች ደግሞ በዚህ መልክ የቀረበውን ሥጋ ገዝተው መብላት ጣዖትን እንደ ማምለክና በክርስቶስ ላይ ካላቸው እምነት እንደ አፈገፈጉ ይቆጠር ነበር። በሌላ በኩል ደግሞ ለሌሎች ግን ያንን ሥጋ ገዝቶ መመገብ ምንም ችግር አያስከትልም የሚል ክርክር አስነስተው ስለ ነበረ ጳውሎስ ለዚሁ ክርክር መልስ ለመስጠት ፈልጎ የጻፈው መልእክት ነው።